# Frank Fraser Darling

Sir Frank Fraser Darling, nascut Frank Darling, (Davon, Chesterfield, 13 de juny 1903 - 22 d'octubre de 1979) fou un científic britànic, escriptor, naturalista i ecologista, considerat el pare de la conservació ambiental moderna a Escòcia.
Va estudiar a l'Escola d'Agricultura de Yorkshide i treballà com assessor de productes lactis a Buckinghamshire; als 25 anys es va casar amb Marian Fraser, de qui va prendre el doble cognom Fraser Darling. Als anys 1930, estudià per un doctorat a la Universitat d'Edimburg i va ser director de la Commonwealth Bureau of Animal Breeding and Genetics de la mateixa ciutat. Es traslladà a viure a les Summer Isles on va començar les seves investigacions científiques com a naturalista d'observació del comportament social dels cérvols vermells i gavines; va publicar els resultats a diversos llibres com A Herd of Red Deer el 1937 Island Farm el 1943 o Collins New Naturalist Natural History of the Highlands el 1947, entre d'altres.
El 1938 va enunciar i postular l'efecte Fraser Darling, segons el qual, la durada i sincronització de la temporada de reproducció de les aus és resultat de l'estimulació visual i auditiva que reben els individus que viuen en grans colònies. Durant la Segona Guerra Mundial Fraser Darling, pacifista, va reclamar terres abandonades a per producció agrícola a l'illa de Tanera Mòr on residí un temps; d'aquesta estança va escriure el llibre Island Years. El Secretari de guerra a Escòcia va demanar-li executar un programa d'assessorament agrícola a les zones de les Terres altes d'Escòcia i durant dos anys va viatjar, ensenyar i escriure articles que van ser publicats més tard, com Crofting Agricultura, on explica els principis de com preparar les terres i tipus de cultius que s'adapten a condicions climàtiques difícils. El 1969 va ser el convidat a les conferències de ràdio anuals donades per les principals figures de l'època sobre significatius temes de debat contemporanis de la BBC, per la seva important contribució al creixent debat sobre la responsabilitat de l'home i el seu entorn natural, les Reith Lectures. La seva tasca en aspectes de conservació i pol·lució, li valgué ser considerat el pioner de l'ecologia humana.

## Referències

* 1 2 Goldsmith, Edward. «Sir Frank Fraser Darling». Edward Goldsmith the late environmentalist, author, & philosopher. The Estate of Edward Goldsmith. Arxivat de l'original el 23 de setembre 2015. [Consulta: 27 agost 2015].
* 1 2 3 4 5 6 Mitchell, Ian. Isles of the West: A Hebridean Voyage. Birlinn, 2012. ISBN 9780857901880.
* ↑ «Darling, Frank Fraser (1903-1979)». Biblioteca nacional de França. [Consulta: 27 agost 2015].
* ↑ Mitchell, Ian. Isles of the North: A Voyage to the Realms of the Norse. Birlinn, 2012. ISBN 9780857900999.
* 1 2 3 «FRANK FRASER DARLING». Little Toller Books. [Consulta: 27 agost 2015].
* ↑ Morton Boyd, John «Fraser Darling's Islands». Environmental Conservation, 15, 04, 1986, pàg. 378-378. DOI: S0376892900030058.
* ↑ ALLABY, MICHAEL. «Fraser Darling effect». A Dictionary of Zoology. The Encyclopedia.com. [Consulta: 27 agost 2015].
* ↑ Wilson, 2000, p. 41.
* ↑ «Island Farm (May 2011 Stamp Issue)». Tanera Mòr, Summer Isles. [Consulta: 27 agost 2015].
* ↑ «Crofting Agriculture Its practice in the West Highlands and Islands by F. Fraser Darling (1945)». electricscotland.com..
* ↑ «About The Reith Lectures». The Reith Lectures. BBC. [Consulta: 27 agost 2015].
* ↑ «Frank Fraser Darling: Wilderness and Plenty: 1969». The Reith Lectures. BBC. [Consulta: 27 agost 2015].
* ↑ «New Scientist». Reed Business Information, 51, 768, 9 Set. 1971, pàg. 590. ISSN: 0262-4079.

## Bibliografia

* Wilson, Edward O. Sociobiology: The New Synthesis. Harvard University Press, 2000. ISBN 9780674000896.